Émile Granville

Emile Granville zo un emsaver breton brezhoneger oberiant e bro Redon m'eo genidik anezhi. En em ginnig a ra eus an tu kleiz, ekologour ha kevredadelour breton27/09/2013 Ouest France: Emile Granville ar brezhoneger  .

Oberiant eo Emile Granville er bed kevredigezhel ha politikel breizhat. Anavezet eo bet da gentañ e bro-Redon evit e labour kevredigezhel evit difenn an natur, ar brezhoneg hag an adunvaniñ. E penn ar CUAB eo bet e-pad meur a vloaz. Perzh a gemer Emile Granville er bed politikel lec'hel ha breizhat ivez. Ezel eo bet eus meur a strollad politikel ha meur a wech eo aet war ar renk evit dilennadegoù kumun, kanton pe da live Breizh. Er bloavezhioù 2000 eo emezelet e Strollad Breizh hag aet da "vouezh aotreet" ar strollad. Dilennet eo bet da guzulier-kêr e Redon e 2008 goude un emglev gant ar maer tu dehoù liesseurt Vincent Bourget.

Ur bajenn en deus war facebook ().

Brezhoneg
Desket en deus Emile Granville brezhoneg ha lakaet en deus e boan da ziorren plas ar yezh e bro-Redon adalek ar bloavezhioù 80. Savet en deus kevredigezhioù evit kelenn ar yezh d'an dud deuet er vro, en o zouez ar gevredigezh Gwezenn, savet e 1987. Ur wezh dilennet er c'huzul-kêr e 2008 en deus labouret evit ma vefe sinet ar garta Ya d'ar brezhoneg gant kêr Redon, ar pezh a voe graet e 2009.
 Oberennoù 
  Marais de Redon et de Vilaine, Histoire, témoignages et patrimoine, embanner Comité Des Marais Et Rivières Du Pays De Redon Et De Vilaine 
  Perspectives pour la Nation Bretonne, Yoran embanner, 05/2018 
   Daeoù hon amzer a-vremañ - Les défis de notre temps, Yoran Embanner, 2020 
  Komzoù dichipot, Embannadurioù ar Peniti, 2023 

 Liammoù diavaez 
 Prezegenn gant Emile Granville degemenner Strollad Breizh (3 a viz Ebrel 2009)
 Sinadur karta Ya d'ar Brezhoneg Ebrel 2009 (Emile Granville, Lena Louarn)
 Emile Granville war Bretons mag (2009)

 Levrlennadur 
 Lionel Henry, Dictionnaire biographique du mouvement breton, Yorann embanner (432 pajenn), miz Du 2013 (ISBN 978-2-916579-59-7)

 Notennoù ha daveennoù 

Rummad:Ganedigezhioù 1954
Rummad:Tud Breizh
Rummad:Emsaverien Breizh
Rummad:Politikourien Breizh
Rummad:Redon